tomron87/hebrew-wikipedia-sentences-corpus huggingface dataset:
המתים המהלכים היא סדרת קומיקס בכתיבתו של רוברט קירקמן ובאיורם של מאיירים כטוני מור וצ'ארלי אדלארד, אשר פורסמה בידי אימג' קומיקס.
הסדרה יצאה לאור באוקטובר 2003, והסתיימה ביולי 2019. הסדרה עוסקת בריק גריימס, שריף של עיירה קטנה במדינת קנטקי שנורה על ידי שודד ונכנס לתרדמת.
כאשר הוא מתעורר, הוא מגלה כי העולם נכנס לאפוקליפסת זומבים.
הוא חובר לאשתו, בנו, וניצולים אחרים על מנת לשרוד.
ההרצה זכתה בפרס אייזנר בשנים 2007 ו-2010 לסדרת הקומיקס מתמשכת הטובה ביותר.
בשנת 2010, סדרת טלוויזיה המבוססת על הקומיקס, ונושאת את אותו השם, יצאה לאור בשנת 2010 על ידי הרשת AMC.
סדרה זו הסתיימה בנובמבר 2022, לאחר 11 עונות.
מאז, יצאו מספר סדרות ספין אוף לסדרה.
גרסה צבעונית של הקומיקס, הנקראת "המתים המהלכים: דְּלוּקְס," החלה לצאת בשנת 2020.
ריק גריימס, סגן שריף מקנטקי, נפגע קשות במהלך קרב יריות נגד אסיר נמלט.
כאשר הוא מתעורר, הוא מוצא את עצמו לבד ושבית החולים ננטש לחלוטין.
הוא מותקף על ידי זומבים, אך מצליח לברוח.
כשהוא חוזר הביתה, הוא מגלה שמשפחתו נעלמה וביתו נבזז.
בהמשך, ריק פוגש את מורגן ג'ונס ובנו, שמספרים לו על האפוקליפסה ועל מחנה שורדים באטלנטה.
ריק רוכב לעיר, אך נתקל בעדר ענק של זומבים שמקיף אותו.
בחור צעיר בשם גלן מציל את ריק ומביא אותו למחנה שבו הוא מתגורר.
כאשר הם מגיעים, ריק מתאחד עם משפחתו, אשתו לורי ובנו קארל, וגם עם חברו שיין, ומצטרף לקהילת הניצולים.
לאחר שזומבים תוקפים את המחנה, שיין, המלא בקנאה, מאיים על ריק, אך קארל הורג אותו במקום.
כרך 2: מיילים מאחורינו (חוברות 7–12)
ריק והניצולים עוזבים את אטלנטה כדי לחפש מקום מסתור בטוח.
הקהילה מאבדת ומצרפת חברים, ולבסוף מוצאים מקום מסתור בחווה קטנה השייכת להרשל גרין.
הם מגלים שגרין כולא בחווה זומבים.
כרך 3: בטוחים מאחורי סורגים (חוברות 13–18)
לאחר שעזבו את החווה, ריק והקהילה מתמקמים בבית כלא נטוש, ונפגשים עם אסירים חיים המתגלים כיותר מסוכנים מהזומבים.
הקהילה מדכאת את מרד האסירים ומאבטחת את הכלא.
אישה בשם מישון הנושאת חרב קטאנה מגיעה לכלא בחיפוש אחר מקלט, והגעתה גורמת לריבים בין חברי הקהילה, אשר מתחילים לפקפק בהנהגתו ובשפיותו של ריק.
כרך 5: ההגנה הטובה ביותר (חוברות 25–30)
ריק, מישון, ואדם בשם גלן אותו ריק פגש באטלנטה עוזבים את הכלא אחרי שהבחינו בסימן הראשון לניצולים אחרים.
חיפושם מביא אותם לעיירה קטנה בשם וודברי, שם הם מוצאים קהילה גדולה, חמושה ומאורגנת של ניצולים בהנהגת אדם בשם המושל.
המושל לוקח אותם בשבי, כורת את ידו של ריק ואונס את מישון.
כרך 6: החיים העגומים (חוברות 31–36)
ריק, מישון וגלן נמלטים מוודברי בעזרת ניצולים שמאסו בשלטונו של המושל.
הם מגיעים בשלום לכלא, מגלים כי הוא מותקף בידי עדר זומבים ומצטרפים לקרב.
הקהילה מנסה לחיות בשקט לאחר המתקפה.
אשתו של ריק, לורי, נכנסת לשלבים האחרונים של הריונה השני.
הקבוצה מתכוננת לנקמתו של המושל בריק, מישון וגלן.
המושל מאתר ותוקף את הכלא, וריב מתפתח בין הקהילה, אשר חלקם בוחרים להישאר וחלקם לעזוב.
הכלא נהרס, והניצולים מתפזרים ממנו.
כרך 9: כאן אנחנו נשארים (חוברות 49–54)
לאחר שהכלא נהרס והקבוצה מתפזרת, ריק וקארל מנסים למצוא מחסה בעיר סמוכה בתקווה להתאחד עם שאר חברי הקהילה.
מצבו הגופני והנפשי של ריק מתחיל להתדרדר, ואילו קארל נעשה יותר עצמאי.
הם מצליחים להתאחד עם הקהילה, ושלושה ניצולים חדשים מגיעים ומזמינים את הקבוצה להצטרף אליהם במשימתם לוושינגטון, שעשויה להחזיר את העולם לקדמותו.
הקהילה עושה את דרכה לוושינגטון עם המדען יוג'ין פורטר.
ריק מתווכח עם סמל אברהם פורד על שיטות הניווט, ונוסע עם קארל לעיר הולדתו לחפש ציוד שנשאר בתחנת המשטרה.
לאורך הדרך, אחת מהניצולות מנסה להתאבד, וריק מאיים על פורד באיומי אקדח.
בעוד ריק וקבוצתו ממשיכים בדרכם לוושינגטון, הם מתחילים לחשוד שמישהו ביער עוקב אחריהם.
הניצול דייל נחטף בלילה בידי קבוצת קניבלים, אותם ריק והקהילה מאתרים והורגים.
ריק וקבוצתו פוגשים אדם בשם אהרון שמלווה אותם לקהילה גדולה, מוקפת חומה ובעלת ניצולים רבים, בשם אלכסנדריה בראשות אדם בשם דאגלס מונרו.
ריק וקהילתו מנסים להתרגל לתפקידיהם החדשים באלכסנדריה, וריק, כשוטר באלכסנדריה, מנסה להפוך את אלכסנדריה למקום יותר בטוח בעצירת אדם מסוכן בתוך הקהילה.
לאחר מות אשתו של ראש העיר דאגלס, ריק והקהילה נעשים למנהיגי אלכסנדריה, למורת רוחם של אנשי הקהילה הוותיקים.
אנשי הקהילה ומגלים שאלכסנדריה מוקפת בידי עדר ענק של זומבים.
לאחר מתקפת העדר, ריק מתחיל לקבל החלטות לטווח רחוק בשביל הקהילה.
קארל עדיין לא מתעורר מפציעה ולא ברור אם הוא ישרוד.
יש אנשים שמטילים ספק בבחירותיו הנועזות של ריק, ואלו מנסים להשתלט על אלכסנדריה ללא הצלחה.
ריק מקווה לחדש את החיים תרבותיים ושקטים בתוך אלכסנדריה.
הם נתקלים בניצול חדש בשם פול מונרו, שאומר שהוא יכול להכיר לריק מושבה בשם הגבעה, שם גרים 200 אנשים ואף יותר.
המושבה נראית יותר בטוחה מאלכסנדריה, אך הקבוצה לומדת שיש לאנשי המושבה כמה אויבים מסוכנים מאוד.
ריק וקבוצתו מתעמתים עם האויב של גבעות המושבה, המושיעים, קבוצת ניצולים אכזריים בהנהגת אדם בשם ניגן.
עם זאת, ריק ממעיט בערכם של המושיעים ומזלזל בהם, עד שגלן ופורד מתים בדרכים אכזריות.
בסופו של דבר, קהילת אלכסנדריה נאלצת להתחיל לשלם מס למושיעים וריק נשבע להרוג את ניגן.
בעוד הקבוצה מתרגלת לחיים תחת הכללים של ניגן, ריק ממציא אסטרטגיה חדשה להתמודדות עם המושיעים.
אבל לפני שהספיק להוציא את תוכניתו לפועל, חבר בקהילה נעלם לאחר המושיעים גובים את התשלום שלהם מאלכסנדריה.
פול לוקח את ריק לעזרתו של אדם בשם איזיקיאל, מנהיג קהילה בשם הממלכה הנמצאת בוושינגטון.
לאחר מכן אחד מהמושיעים מציע לקהילה להילחם בניגן.
ריק, פול, ואיזיקיאל מחליטים לסמוך על המושיע הבוגד לשים קץ לשלטונו של ניגן.
הקהילות מגבשות תוכנית, אך ניגן מופיע מוקדם כדי לאסוף את המיסים שלו מאלכסנדריה.
ריק מנסה לנצל את ההזדמנות כדי לנסות להרוג את ניגן, אשר שורד את ניסיון ההתנקשות ומכריז מלחמה עם אלכסנדריה.
ריק מוביל את צבא למתקפה על המקדש, בסיסים של המושיעים.
הדברים הולכים בצורה חלקה בהתחלה לרעת הקהילה.
בשיא המלחמה, ניגן תוקף את אלכסנדריה והגבעה.
על סף תבוסה, ריק מציע לניגן הפסקת אש.
ניגן מסכים להצעה, אך ריק משסף לניגן את הגרון ומסיים את המלחמה.
ניגן שורד את המתקפה ונעשה לאסירו של ריק.
שנתיים אחרי המלחמה עם ניגן, התרבות נבנתה מחדש והקהילות הקימו רשת סחר מוצלחת.
קארל עובר לקהילת הניצולים "הגבעה", וקבוצה חדשה של ניצולים מגיעה לאלכסנדריה.
איום חדש לקבוצה מתגלה כאנשים המתחזים לזומבים, הקוראים לעצמם הלוחשים.
מתחים מתעוררים בתוך הגבעה לאחר שקארל מאבד את עשתונותיו, ורבים מתחילים להטיל ספק בו ובמנהיגם.
בינתיים פול, שתופס חברה מהלוחשים, מבין את האיום החדש על הקהילה.
הקהילה מנסה לחיות בשקט באלכסנדריה, אבל למנהיגת הלוחשים יש תוכניות אחרות – היא הורגת חלק מאנשי הקהילות ושמה את ראשם הערוף על מקלות.
בין ההרוגים נמנים רוזיטה ואיזיקיאל.
ריק מגלה ליתר השורדים את הקורבנות שמתו בידי אלפא והלוחשים.
תושבי הקהילות דורשים נקמה, וחלקם מתחילים לפקפק במנהיגותו של ריק.
בתגובה, ריק מכריז מלחמה על הלוחשים ועליו להשתמש באויב לשעבר כמוצא אחרון.
עם תום המלחמה נגד הלוחשים, ריק נדרש להבטיח את מוכנות המיליציה החדשה של הקהילות, תוך כדי התמודדות עם סכסוכים שונים המתרחשים בין כותלי כל קהילה, כולל בריחתו של אסיר מסוכן.
המיליציה נלחמת עם הלוחשים; שני הצדדים סובלים אבדות רבות.
הלוחשים תוקפים את אחת הקהילות ומשמידים את ההגנות שלה.
עם קלף מנצח אחרון, הלוחשים מובילים עדר ענקי של זומבים לעבר אלכסנדריה.
עדר הזומבים העצום מגיע לאלכסנדריה, מה שמכריח את ריק והקהילה שלו לשרוד בעוד שאחרים מנסים לנווט את העדר לעבר לים.
בינתיים, המושיעים עושים את המהלך שלהם על קהילה נטושה.
האירועים האחרונים עם הלוחשים הכניסו את אלכסנדריה לסערה, ועכשיו לריק, דווייט, יוג'ין וניגן יש מה להוכיח.
יוג'ין מוביל קבוצה במשימה חדשה לאוהיו, שם הם נתקלים בקהילה חדשה שלא דומה לשום דבר שראו בעבר.
ריק מלווה את מושלת "חבר העמים", פמלה מילטון, בסיור בקהילות השונות.
דברים איומים מתחילים לקרות מהר מאוד.
המתיחות בחבר העמים גוברת, וכמעט מתפתחת למלחמה גדולה.
ריק נמצא במרכז סכסוך משמעותי, אותו הוא מנסה לפתור.
סבסטיאן מילטון, בנה הגאוותן של פמלה, רוצח את ריק ונידון למאסר עולם.
עשרות שנים לאחר מכן, הקהילה שוקמה, והחלק המרכזי של האפוקליפסה הגיע לסיומו.
זומבים עדיין מסתובבים, אך מספרם קטן בהרבה לעומת העבר.
קארל מתגורר בחווה קטנה עם אשתו סופיה ובתו אנדריאה, לה הוא מספר את סיפורו של אביו.
פסל מרשים של ריק ניצב מול בית המשפט של חבר העמים.
המתמחה הוא סרט קומדיה אמריקאי משנת 2015. הסרט בוים, הופק ונכתב בידי ננסי מאיירס.
בסרט מככבים רוברט דה נירו ואן האת'וויי בתפקידים הראשיים.
בנוסף משחקים בסרט, רנה רוסו, אנדרס הולם, אנדרו רנלס, אדם דויין, כריסטינה שרר וזאק פרלמן.
הסרט יצא לאקרנים ב-25 בספטמבר 2015 על ידי האחים וורנר.
הקדימון הראשון לסרט הופץ ב-13 במאי 2015. טריילר נוסף הופץ ב-3 באוגוסט 2015.
בן וויטיקר (רוברט דה נירו), אלמן בן 70, לשעבר מנהל בחברת ספרי טלפונים, מנסה להתקבל לתוכנית התמחות לגיל הזהב לאחר שהגיע למסקנה שהוא משועמם מחיי הפנסיה.
החברה אליה הוא מנסה להתקבל היא "About to fit" (הולך להתאים), סטארט-אפ אופנה קמעוני אשר גדל בקצב מסחרר.
בן נבחר להיות אחד מארבעת המתמחים שהתקבלו לעבודה.
בן מוצמד לעבוד עם המנכ"לית ומקימת החברה, ג'ולס אוסטין (אן האת'וויי).
ג'ולס סקפטית בנוגע לעבודה עם בן, ואינה משתפת פעולה עם הציוות.
לאט לאט, בן זוכה בחיבתם של עובדי החברה ומצליח למצוא את דרכו לג'ולס.
יום אחד, הוא שם לב שהנהג של ג'ולס שותה אלכוהול בזמן העבודה.
הוא משכנע את הנהג לעזוב ומסיע את ג'ולס בעצמו לביתה, תפקיד שאימץ בימים שלאחר מכן.
לפני יציאתו לגמלאות, בן עבד בבניין בו החברה ממוקמת.
הוא מפתח יחסים רומנטיים עם המעסה של חברה, פיונה (רנה רוסו), והופך למעין דמות אב בשביל העובדים הצעירים.
הוא מאוד נאמן לג'ולס, ואף פורץ לבית של אימה, על מנת למחוק אימייל מביך ששלחה אליה בטעות.
כמו כן, בן מכיר את המשפחה של ג'ולס.
בעלה, מאט (אנדרס הולם), ויתר על הקריירה שלו ונשאר לגדל את בתם, פייג'.
הנישואים שלהם חווים קשיים בגלל השעות הארוכות שג'ולס מבלה בעבודה.
בינתיים, ג'ולס נמצאת תחת לחץ לוותר על תפקידה בתור מנכ"לית ולהביא מישהו מבחוץ על מנת שיהיה ניתן להתמודד עם לחץ העבודה יותר טוב.
מתוך אמונה שבעזרת שינוי זה תוכל לבלות יותר זמן עם משפחתה, היא מוכנה לשקול את ההצעה.
בזמן שהוא מסיע את פייג' הביתה ממסיבה, בן מגלה שמאט מנהל רומן עם אחת האימהות מבית הספר.
במהלך נסיעה עסקית משותפת לסן פרנסיסקו, ג'ולס חושפת בפני בן שהיא יודעת על כך.
בניסיון להשיג זמן בשביל לנסות ולתקן את הנישואים שלה, ג'ולס מחליטה לקבל את אחד מהמועמדים למשרת המנכ"ל.
כאשר ג'ולס מבקרת בביתו של בן ביום למחרת, הוא מעודד אותה והיא מחליטה לא לוותר על החברה שייסדה ולא לשכור מנכ"ל חיצוני.
רוברט דה נירו - בן וויטיקר
אן האת'וויי - ג'ולס אוסטין
פיטר ואק - צוות הפקה
המתמחה גרף 75.8 מיליון דולר בצפון אמריקה, ו-118.3 מיליון ברחבי העולם.
בסך הכל הסרט הכניס 194.1$ מיליון, נגד תקציב של 35$ מיליון.
באתר Rotten Tomatoes, הסרט קיבל רייטינג של 60%, בהתבסס על 159 ביקורות, ועם ממוצע של 5.8/10. באתר Metacritic הסרט קיבל את הציון 51 מתוך 100, בהתבסס על 36 ביקורות.
שנהטקס פרסיםקטגוריהמועמדיםתוצאות 2016 Critics' Choice Awardהשחקן הטוב בקומדיהרוברט דה נירו
בינואר 2020 נמסר על כוונה להפיק רימייק דובר הינדי, בשיתוף פעולה של החברות "האחים וורנר הודו" ו"אזור אנטרטיינמנט" שמושבה במומביי.
נודע שבגרסה ההודית יככבו דיפיקה פדוקון בתפקיד המקביל לאן האת'וויי, ורישי קאפור בתפקיד המקביל לרוברט דה נירו.
החברות השותפות להפקה הן "האחים וורנר הודו" ו"את'נה אנטרטיינמנט" (ולא "אזור").
המתנה הוא מונח במדעי המחשב שאומר שתהליך או תהליכון כלשהו ממתין לאירוע מסוים לפני שהוא ממשיך את ריצתו, ובינתיים נמצא בהשהייה.
במקרים רבים יש צורך בהמתנה, למשל: תוכנת כתבן ממתינה להקשת מקלדת, שרת ממתין לחיבור של לקוח, או שני תהליכים הזקוקים לאותו משאב בקטע קריטי, כך שאחד מהם צריך להמתין כדי למנוע תחרות.
התהליך מעדכן את מערכת ההפעלה על ידי פעולה חוסמת שהוא ממתין למאורע כלשהו, למשל הקלדה במקלדת או שתהליך כלשהו יעדכן שיצא מקטע קריטי בעזרת סמפור, ובכך מאפשר למערכת ההפעלה לא לתת לו זמן ריצה ולאפשר לשאר התהליכים יותר, עד שיקרה המאורע המעיר, ואז מערכת ההפעלה תחזיר את התהליך לפעילות מחודשת.
עוד אפשרות נפוצה היא שהתהליך משהה את פעילותו לזמן מסוים על ידי פונקציית sleep.
פתרון זה יעיל כשזמן ההמתנה הצפוי הוא לא קצר שכן העדכון של מערכת ההפעלה היא פעולה יקרה בזמן ריצה.
כמו כן, לעיתים אין למערכת ההפעלה פקודה מתאימה להשהיית התהליך בתנאי המסוים הדרוש.
או שמערכת ההפעלה עצמה היא שצריכה להמתין ואז פתרון זה אינו אפשרי.
התהליך נכנס ללולאה שלא קורה כלום בתוכה שתנאי היציאה שלה הוא שקורה המאורע המבוקש, כמו באלגוריתמי סנכרון של קטע קריטי.
פתרון זה יעיל רק במקרה שזמן ההמתנה הצפוי קטן שכן הוא מונע קריאת מערכת וכן הוא לא תלוי במערכת ההפעלה המורצת.
המתמודדים היא תוכנית טלוויזיה תיעודית ישראלית שעלתה לשידור ב-23 בדצמבר 2018 בערוץ כאן 11. התוכנית עוקבת אחר מתמודדים לראשות העיר במהלך קמפיין הבחירות בשנת 2018 בערים ערד, הוד השרון, מעלות-תרשיחא ותל אביב-יפו.
בתוכנית מתלווה ענת גורן אל מאחורי הקלעים של הקמפיינים, ומנסה לבחון כיצד מנסים המתמודדים למשוך קולות בתקווה לנצח בבחירות.
אסף הראל התמודד על ראשות העיר תל אביב-יפו.
ארקדי פומרנץ – התמודד וזכה בסיבוב השני בבחירות לראשות העיר מעלות-תרשיחא.
איש "ישראל ביתנו", שבזכות העולים הוותיקים ובחבירה לתושבים הערבים שמתגוררים בעיר הצליח להביס את שלמה בוחבוט, ראש העיר למשך 42 שנה.
משה חנוכה – עורך דין שהתמודד על ראשות העיר הוד השרון.
חנוכה, אחד המתמודדים הצעירים בבחירות, נבחר להיות המועמד המקומי מטעם "המחנה הציוני".
במהלך מסע הבחירות הסניף המקומי של המפלגה נמנע מלתמוך בו.
ניסן בן חמו ומשה אדרי - המתמודדים על ראשות העיר ערד.
אדרי מנסה בפעם החמישית להיבחר לתפקיד ראש העיר, ומולו ניסן בן חמו איש "יש עתיד", שנבחר לכהן שוב בתפקיד ראש העיר.
המתיני בבקשה (מאנגלית: Please Stand By) הוא סרט דרמה קומית אמריקאי משנת 2017, שביים בן לווין.
בתפקיד הראשי משחקת דקוטה פנינג כצעירה אוטיסטית המבקשת להשתתף בתחרות כתיבת תסריטי חובבים ל"מסע בין כוכבים", ולצידה טוני קולט, אליס איב וריבר אלכסנדר.
את התסריט כתב מייקל גולאמקו לפי מחזה במערכה אחת פרי-עטו משנת 2008. המחזה נכתב בהשראת כתבה שקרא גולאמקו ב"ניו יורק טיימס" על אודות נערות אוטיסטיות במחנה קיץ, שאחת מהן כתבה סיפורים על-פי "שר הטבעות".
הצגות הבכורה התקיימו בפסטיבל הסרטים באוסטין (27 באוקטובר 2017); פסטיבל הסרטים הבינלאומי ברומא (31 באוקטובר 2017) ובפסטיבל הסרטים בווירג'יניה (11 בנובמבר 2017), ובשנת 2018 הופץ הסרט לבתי קולנוע ולצפייה ביתית ברחבי העולם.
הסרט הוצג במסגרת יום המודעות העולמי לאוטיזם במטה האו"ם ב-5 באפריל 2018, ובעקבות ההצגה התקיים מפגש בנושא נשים אוטיסטיות בקולנוע עם הבמאי לווין, התסריטאי גולאמקו, המפיקה לארה עלם-א-דין, השחקנית הראשית דקוטה פנינג, ושני השחקנים האוטיסטים דומיניק בראון ובריטני סאנדרס.
בתוך כך, פנינג אמרה שהיא מבקשת לשבור את הסטריאוטיפים הקשורים לאוטיזם, משום שכל אוטיסט חווה את הלקות באופן שונה.
ונדי ולקוט (דקוטה פנינג) בת ה-21 היא אוטיסטית מבריקה ויצירתית, אשר לאחר מות אמה מתגוררת במעון לאוטיסטים בסן פרנסיסקו, קליפורניה, שאותו מנהלת סקוטלין "סקוטי" קייל (טוני קולט).
אחותה הגדולה אודרי (אליס איב), נשואה ואם לתינוקת בשם רובי, לא יכולה לטפל בוונדי בעצמה.
כהכנה למסוגלות תעסוקתית ולחיים עצמאיים, ונדי עובדת בסניף של רשת 'סינבון', יחד עם נימו (טוני רוולורי) המבקש את קרבתה.
הביטוי "המתיני בבקשה" משמש עבור ונדי כאמצעי להפגת מתח נפשי וחרדה.
לוונדי יש קיבעון ל"מסע בין כוכבים", והיא חשה שותפות גורל עם ספוק משום ששניהם מתקשים להתמודד עם רגשות.
אחרי שאולפני "סרטי פרמאונט" מכריזים על תחרות כתיבת תסריטי חובבים על פרס בסך 100 אלף דולר, ונדי כותבת תסריט שבו ספוק וקפטן קירק הם הניצולים היחידים מה"אנטרפרייז" שאבדה, והדיאלוגים ביניהם משמשים כאנלוגיה של יחסי ונדי ואודרי.
אודרי באה לבקר את ונדי במעון, נותנת לה תמונה של רובי ומספרת שהיא מוכרת את בית ילדותן.
ונדי מתחננת שאודרי תבוא איתה לשלוח את התסריט בדואר ואחר כך תיקח אותה הביתה מאחר שהיא כבר מסוגלת לדאוג לעצמה.
אחרי שתזכה בתחרות, לא יהיה צורך למכור את הבית והיא תעזור לטפל ברובי.
אודרי מסרבת משום שלדעתה לוונדי אין מסוגלות עצמית לכך, ונדי מתמוטטת בהתקף זעם, ואודרי עוזבת בבכי.
באותו לילה ונדי מבינה שהיא לא תספיק לשלוח את התסריט כדי שיגיע במועד, ומחליטה לנסוע ללוס אנג'לס ולמסור אותו במו-ידיה.
עם בוקר היא חומקת מהמעון כאשר כלב הצ'יוואווה פיט מתעקש להצטרף אליה.
כאשר סקוטי מגלה שוונדי נעלמה, היא מזעיקה את אודרי, והעלילה מתנהלת בשני צירים: מסעה של ונדי והחיפושים של סקוטי ואודרי.
ונדי עולה לאוטובוס ללוס אנג'לס, ומאחר שאסור להעלות בעלי חיים, היא מחביאה את פיט בתיק.
הנהגת מורידה אותה בדרך אחרי שפיט עשה את צרכיו באוטובוס.
ונדי, אשר לא מבינה את ממדי המרחק והזמן, ממשיכה בהליכה, וליד עיירה ענייה היא נקלעת למזנון דרכים עזוב, שם זוג צעיר, ג'ק וג'ולי (מייקל סטאל-דייוויד וג'סיקה רות', בהתאמה), מנצל את תמימותה ושודד את מרבית כספה ואת מכשיר האייפוד שלה.
היא נכנסת לחנות בעיירה, המוכר מנסה לרמות אותה במחיר של שקית ממתקים, ולעזרתה נחלצת קשישה בשם רוז (מרלה גיבס) המזהה את מצבה משום שיש לה נכד אוטיסט.
רוז מזמינה את ונדי להצטרף לאוטובוס של מעון הקשישים שהיא מתגוררת בו, ובשעת חשיכה האוטובוס מתהפך אחרי שהנהג נרדם על ההגה.
ונדי מתעוררת בבית חולים בעיר בייקרספילד, ונחושה בדעתה להגיע ללוס אנג'לס, היא מערימה על צוות בית החולים, משאירה את פיט ובורחת דרך חלון חדר שירותים ומדרגות חירום.
במנוסתה היא מאבדת חלק מדפי התסריט שלה, אך לא יכולה להתעכב לאספם פן תיתפס, וממשיכה בדרכה.
בפח אשפה של בית דפוס היא מוצאת ערימת דפים, יושבת בצד הדרך ומתחילה לכתוב את החלקים שאבדו.
סקוטי רואה על קיר המעון את המודעה על תחרות התסריטים ומבינה שוונדי בדרכה ללוס אנג'לס.
היא מודיעה למשטרה על היעדרות הצעירה, והבדיקה מעלה שוונדי הורדה מהאוטובוס.
אודרי יוצאת במכוניתה בדרך לשם בעוד סקוטי מטלפנת לבתי חולים, ובבית החולים בבייקרספילד נמצא פיט בזכות הבגד שהוא עוטה עם הלוגו של "מסע בין כוכבים".
סקוטי נוסעת לבייקרספילד עם בנה סם, אך הם מגיעים אחרי שוונדי ברחה, ומוצאים את דפי התסריט מפוזרים בחצר בית החולים.
אודרי מגיעה והשתיים מתרעמות על ההתנהלות הכושלת של צוות בית החולים.
שתי הנשים והנער מעבירים את הלילה חסרי אונים במלון דרכים בבייקרספילד.
בינתיים, ונדי מגיעה לתחנת האוטובוסים בבייקרספילד, אך מכיוון שהאוטובוס הבא ללוס אנג'לס יוצא רק למחרת בבוקר, היא מבלה את הלילה על ספסל מחוץ לתחנה.
בבוקר מתברר שאין לה כסף לכרטיס והיא מתגנבת לתא המטען של האוטובוס.
בהגיעה ללוס אנג'לס, אין לה מושג לאן לפנות.
השוטר פרנק (פאטון אוסוולט) והשוטרת דויל (רובין וייגרט) היושבים בניידת, מזהים אותה לפי התמונה בהודעה שהופצה, קוראים בשמה והיא בורחת מהם.
פרנק, בעצמו חובב "מסע בין כוכבים", מזהה את הלוגו על תרמיל הגב שלה, פונה אליה בקלינגונית וכך רוכש את אמונה ומביא אותה לתחנת המשטרה, שם ונדי מספרת לו על קורותיהם של ספוק וקפטן קירק בתסריט שלה.
אודרי, סקוטי וסם מגיעים לתחנה ומחזירים לה את הדפים שאיבדה, ואת פיט.
הארבעה נוסעים לאולפני "פרמאונט" ומגיעים רבע שעה לפני תום מועד הגשת המועמדות לתחרות.
ונדי מפגינה תושייה ונכנסת למסור בעצמה את התסריט בחדר הדואר.
הפקיד דוחה אותה משום שלפי תקנון התחרות מתקבלות רק מעטפות הנושאות חותם דואר.
היא מערימה עליו, חומקת ומשלשלת את המעטפה שלה לתוך תיבת התסריטים שהוגשו לתחרות.
גאה על שהשלימה את משימתה, ונדי אומרת לאודרי שהיא עשתה זאת כדי להוכיח שאפשר לסמוך עליה.
בחזרה במעון האוטיסטים, ונדי מקבלת מ"פרמאונט" מכתב המודיע שהתסריט שלה לא זכה, אך מעודד אותה להמשיך לכתוב.
למרות הדחייה, ונדי מרוצה מהישגיה.
אודרי מזמינה אותה בפעם הראשונה לבקר את רובי, ואף להחזיק אותה.
ונדי מוסיפה סצנת סיום לתסריט שלה: ספוק וקירק (ונדי ואודרי, בהתאמה) לבדם אחרי ששרדו מה"אנטרפרייז", וקירק מבין שהגיעה העת לשחרר את ספוק למצוא את לבו האנושי.
שלב הצילומים החל ב-4 בינואר 2016, והתקיים באתרי צילום אותנטיים בסן פרנסיסקו ולוס אנג'לס.
הסרט הוקרן במספר פסטיבלי קולנוע בשלהי שנת 2017, וההפצה לבתי הקולנוע ולצפייה ביתית בעולם נעשתה במהלך שנת 2018.
במאגר ביקורות הקולנוע Rotten Tomatoes צבר הסרט 58% דעות חיוביות בשקלול 38 ביקורות עם דירוג ממוצע של 5.88 מתוך 10. סיכום הביקורות היה שהסרט אמנם נוגע בהיבטי התבגרות מוכרים, אולם השילוב עם "מסע בין כוכבים" כשלעצמו עושה את העלילה למעניינת דיה.
באתר Metacritic קיבל הסרט ציון 49 מתוך 100 בשקלול 12 ביקורות שהוגדרו "מעורבות או ממוצעות".
המתיקות שבשכחה הוא רומן היסטורי, שנכתב על ידי הסופרת קריסטין הרמל.
הרומן מספר על ארבעה דורות של נשים יוצאות דופן העוברות מסע משפחתי לגילוי עברם הרחוק.
סיפורם של הנשים קושר בתוכו אהבה והקרבה ומתקיים בין תקופת השואה והתקופה שלנו.
קריסטין הרמל היא סופרת אמריקאית, אשר ספריה תורגמו לשפות רבות ברחבי העולם.
הרמל היא בוגרת אוניברסיטת פלורידה וכתבה במשך יותר מעשור עבור כתב העת "פיפל".
הספר עוסק בבנות משפחת מק'קנה ובמאפיית "כוכב הצפון" שבקייפ קוד מסצ'וסטס.
הדמות העיקרית בעלילה היא הופ מק'קנה-סמית.
הופ גרה בקייפ קוד לאחר שעברה לגור שם עם בעלה רוב ובתה אנני.
לאחר גילוי אלצהיימר אצל רוז, סבתה של הופ, היא צריכה לקחת על עצמה את ניהול המאפייה המשפחתית.
לאחר הגירושים של רוב והופ, הופ ואנני מתרחקות והקשר ביניהם מתנתק.
הופ נכנסת לקשיים כלכליים במאפייה ומאוימת בעיקול במאפייה על ידי הבנק.
באחד הביקורים של הופ ואנני אצל רוז, ברגע של צלילות, רוז מרמזת להופ ואנני על עברה בפריז שבצרפת.
כתוצאה מגילוי זה, הופ מתחילה במסע לגילוי עברה של סבתה במהלך מלחמת העולם השנייה בפריז .
הספר מספר על ארבעה דורות של נשים יוצאות דופן, העוברות מסע משפחתי לגילוי עברם הרחוק.
הופ מק'קנה סמית- הדמות הראשית בספר.
אישה חזקה שלא תוותר עד שתגיע ליעדה.
אנני סמית- נערה מתבגרת בגיל העשרה, בתה של הופ.
אוהבת לריב עם אמה ותמיד משיגה את מבוקשה.
רוז דונארד- סבתה של הופ החולה באלצהיימר, ניצולת שואה.
גאווין קיז- שיפוצניק שעזר להופ לאחר מעברה לביתה החדש.
הוא עוזר להופ במסע לגילוי עברה של סבתה.
ב-14 במאי 1940 פלשו הגרמנים לצרפת.
ב-5.6.40 לאחר שהבריטים יצאו מצרפת, הגרמנים פתחו במתקפה על שרידי הצבא הצרפתי.
הצרפתים שנלחמו בגרמנים בצפון התפזרו ותוך שבועיים הגרמנים היו בלב צרפת.
ב-16.6 רינו, ראש ממשלת צרפת, התפטר והוחלף בפטן-מצביא ומדינאי צרפתי שזכה לתהילה כמגנה של צרפת במלחמת העולם הראשונה.
לאחר הפסדה הצבאי של צרפת במלחמת העולם השנייה עמד פטן בראש צרפת של וישי, אשר שיתפה פעולה עם גרמניה הנאצית.
יום לאחר שהתחיל בתפקידו ביקש שביתת נשק מגרמניה, שנחתמה ב-22.6. רק שליש משטחה של צרפת נשאר בידם של הצרפתים ונקרא "מדינת וישי" וכל השאר נשאר בידי הגרמנים.
האיטלקים שרצו גם הם חלק מצרפת קיבלו רק חלק קטן משטחה כדי לא להמריד את המושבות הצרפתיות.
כיבוש צרפת על ידי גרמניה הנאצית היה שלב חשוב במלחמת העולם השנייה.
הפלתה המהירה של צרפת השאירה רושם רע על שוחרי החופש באירופה, ועלה חשש בעולם שלא יהיה לאף מדינה כוח שיכול לנצח את גרמניה.
בעקבות זאת עמים רבים התחילו לבקש את חסותו של היטלר.
בספר המחברת מספרת את סיפור חייה של רוז המתקיים בצרפת בתקופת הכיבוש הגרמני במלחמת העולם השנייה.
היא מספרת על התקופה בה אנשים החלו לפחד מהכיבוש הגרמני.
רוב הצרפתים קיבלו עליהם את שלטון פטן, אבל חלקם התנגדו לכניעה וראו במעשיו של פטן השפלה לצרפת ובגידה.
אחד מהמתנגדים, הגנרל שארל דה-גול, עבר לבריטניה והקים שם את הוועד של צרפת החופשית.
ב-18 ביוני 1940 קרא לעם הצרפתי להמשיך במלחמה, אך הוא לא הצליח בכך.
המושבות נשארו נאמנות לוישי .
המחברת מספרת על תנועת ההתנגדות, שהצילה יהודים מגירוש לאושוויץ, ועזרה להם לברוח מצרפת.
בתקופה שלפני הכיבוש הגרמני בצרפת יהודי צרפת היו מפוזרים באלפי יישובים ובאזור הכפרים.
כשליש מהם היו בעלי אזרחות צרפתית, ואילו השאר היו יהודים שהיגרו לצרפת ממזרח אירופה בסוף המאה ה-19. יהודים מגרמניה החלו להגר משנות השלושים של המאה ה-20 ונחשבו ל'יהודים זרים' או מהגרים.
עם תחילת שלטונו של היטלר היגרו אלפי פליטים יהודים מהרייך לצרפת והתיישבו בעיקר בפריז, כך שבתחילת מלחמת העולם השנייה ישבו בה שני שלישים מכל יהודי צרפת.
במאי 1940 מספר היהודים הזרים בצרפת גדל.
היהודים הוותיקים ראו בממשלתו של פטן ממשלה לגיטימית ואמינה שיכולה לשקם את צרפת לאחר מפלתה.
לעומת זאת, היהודים הזרים סירבו לתת אמון בממשלה שמשתפת פעולה עם הכיבוש הנאצי.
חלוקה זו בין היהודים הזרים לבין בעלי האזרחות הייתה ברורה ונפרדת לגמרי גם מבחינת הקהילה היהודית וגם מבחינת המשטר.
בהמשך הפרדה זו עזרה ליהודים בעלי האזרחות להנות מהגנתה של צרפת, ובעקבות כך ההבדלים בין שתי הקבוצות הלכו והתרחבו.
המחברת מספרת על הוריה של רוז, שחיו בפריז, היו אזרחי צרפת ותמכו בממשלה החדשה.
ההורים, כמו עוד יהודים, האמינו שהממשלה לא תיתן לגרמנים לכבוש את צרפת, ולגרש את היהודים לאושוויץ.
גירוש יהודי צרפת לאושוויץ - "ולודרום החורף"
ב־1942 התקיים גירוש היהודים מצרפת למחנה ההשמדה אושוויץ גירוש זה גם נקרא ולודרום החורף.
המחברת מזכירה את הגירוש בשמו ובאותם התאריכים שכתובים במקורות המידע, מכיוון שמשפחתה גורשה בגירוש זה.
הצלת יהודי צרפת על ידי מוסלמים
בתקופת השואה נרשמו מספר ניסיונות הצלה של יהודים על ידי מוסלמים בצרפת, חלקם אף קיבלו את תואר "חסיד אומות העולם".
המחברת מזכירה את הצלת היהודים על ידי המוסלמים בכך שמספרת על רוז שגדלה אצל המוסלמים כאילו הייתה ביתם עד שהוברחה מצרפת אל אמריקה.
הביקורות על הספר היו בעיקר חיוביות.
נאמר כי הסיפור מרגש מאוד.
הכתיבה זורמת וקולחת, אפשר לחוש את ההידרדרות במצבה הבריאותי והנפשי של הסבתא והכאב הנלווה לכך.
בנוסף, הכותבת מעמידה את נושא יחסי אמהות-בנות במרכז הסיפור באומץ.
לאורך הסיפור ניתנים מתכונים מתוך המאפייה שבבעלותה של גיבורת הסיפור וכל המתכונים אמיתיים ומצוינים.
המתמחים היא תוכנית מציאות תיעודית ישראלית, בת 4 עונות המשודרת בערוץ קשת 12 ועוקבת אחרי מתמחים בבתי חולים בישראל תוך דגש על מקרים רפואיים בהם הם צריכים לטפל.
בעונתה הראשונה זכתה הסדרה ברייטינג ממוצע של 21.5% והביאה לשיפור ביחסה של דעת הקהל באשר לתנאי העסקתם של המתמחים בבתי החולים בישראל, כתוצאה בכך המשיכה הסדרה לעונה נוספת.
צילומי העונה נערכו למשך שנתיים בין מחלקות המרכז הרפואי ע"ש חיים שיבא – תל השומר וכללה 7 פרקים שאורכו של כל אחד הוא 60 דקות.
בעונה זו השתתפו המתמחים הבאים:
ד"ר בלה אונגר (רפואה פנימית וגסטרואנטרולוגיה).
ד"ר חן שפטר (כירורגיה כללית).
ד"ר ענבל שרון (כירורגיה כללית).
ד"ר טל ויסמן (כירורגיית פה ולסת).
עונה זו המשיכה ללוות את המתרחש במרכז הרפואי "שיבא" תל השומר ושודרה בחודשים יולי ואוגוסט 2017.
המתמחים המשתתפים בעונה זו הם:
ד"ר חיה שוורץ (המחלקה הכירורגית).
ד"ר אילון רם (כירורגיית לב-חזה).
ד"ר שני גורן (כירורגיה כללית).
ד"ר רות יוסוביץ' (רפואת אף אוזן גרון וניתוחי ראש צוואר).
ד"ר סהר נדל (כירורגיית פה ולסת).
ד"ר חן שפטר (כירורגיית כלי דם).
השתתף בעונה הראשונה, אך בעונה זו הוא החל בהתמחות השנייה.
עונה זו החלה בשידור ב-26 באוגוסט 2020 ועוקבת אחר המתמחים בבית חולים בילינסון שבפתח תקווה ובמרכז הרפואי "שיבא" תל השומר.
לעונה זו התווסף, לאחר תום העונה המתוכננת, פרק מיוחד בשם "לוחמי הקורונה", אשר מתעד את המתמחים שנאבקו בהתפרצות נגיף הקורונה בישראל.
ד"ר נתי בן שלום (נוירוכירורגיה).
ד"ר ענבל ברוך (כירורגיית לב-חזה).
ד"ר יוני ראובן (אף אוזן גרון)..
ד"ר איה מור ששון (מומחית צעירה בגינקולוגיה ומיילדות).
ד"ר נמרוד אבירן (מומחה בכירורגיה כללית, התמחות בטראומה וכירורגיה דחופה).
המתמחה היא סדרת דרמה רפואית אמריקאית שעלתה בבכורה ב־21 בינואר 2018 בהפקת רשת פוקס.
הסדרה מתמקדת בעבודתם ובחייהם הפרטיים של אנשי הצוות בבית החולים צ'סטיין פארק באטלנטה, תוך התעמקות בהתמודדות עם דילמות מקצועיות, חברתיות ואישיות.
הסדרה נרכשה על ידי פוקס מ-Showtime בשנת 2017. היא נוצרה על ידי איימי הולדן ג'ונס, היילי שור ורושאן סתי, והיא מבוססת על הספר "Unaccountable" מאת מארטי מייקרי.
במאי 2017 רשת פוקס הזמינה עונה שלמה בת 14 פרקים וחידשה את הסדרה לעונה שנייה במאי 2018. במהלך עונת הטלוויזיה של ארצות הברית 2017–2018 הסדרה דורגה במקום 41 וממוצעה 7.02 מיליון צופים.
העונה השישית והאחרונה שודרה ב-2022.
מאט זוקרי בתפקיד ד"ר קונרד הוקינס: בכיר מתמחה פנימאי ומתמחה ראשי בהמשך בבית החולים צ'סטיין פארק ממוריאל.
בעונה השלישית הוא מקבל עבודה גם כרופא הקבוצה בנבחרת פוטבול ובהמשך פותח קליניקה פרטית.
אמילי ואן קאמפ בתפקיד ניק נווין (עונות 1–5): אחות בבית החולים צ'סטיין פארק ממוריאל ומאוחר יותר ארוסתו ואז אשתו של קונרד.
מאניש דאיאל בתפקיד דבון פרבש: רופא מתמחה בשנה שנייה בבית החולים צ'סטיין פארק ממוריאל.
שונט רנה וילסון בתפקיד מינה אוקאפור (עונות 1–4): מתמחה כירורגית בבית החולים צ'סטיין פארק.
ברוס גרינווד בתפקיד רנדולף בל: ראש מחלקת הכירורגיה, לימים מנכ"ל, בית החולים צ'סטיין פארק.
הוא פורש מתפקידו כמנכ"ל בית החולים בעונה 3.
מורן אטיאס בתפקיד רנטה מוראלי (עונה 1): ראש תחום הפרסום בבית החולים צ'סטיין פארק ממוריאל.
מרין דאנגי בתפקיד קלייר ת'ורפ (עונה 1): לשעבר מנכ"לית בבית החולים צ'סטיין פארק.
מלינה קאנאקארדס בתפקיד ליין האנטר (עונה 1, אורחת מיוחדת עונה 2): אונקולוגית לשעבר בבית החולים צ'סטיין פארק.
היא גם החזיקה במרפאות רפואיות משלה.
מלקולם-ג'מאל וורנר בתפקיד איי.ג'יי אוסטין (עונות 2–הווה, עונה 1 חוזרת): מנתח לב שמצטרף לבית החולים לאחר שבל ואוקאפור משכנעים אותו.
גלן מורשאואר בתפקיד מרשל וינטרופ (עונה 2, עונות 1 & 3 חוזרות): אביו של קונרד ויו"ר ההנהלה לשעבר בבית צ'סטיין פארק; כיום מנכ"ל QuoVadis.
ג'יין ליבס בתפקיד אליזבת קתרין "קיט" ווס (עונות 2–6): מנתחת.
הראש של מחלקת האורתופדיה, ומנכ"לית בית החולים צ'סטיין פארק לאחר שמחאה על כך שרק לגברים היה מותר להיבחן לתפקיד.
מתחילה לצאת עם רנדולף בל בעונה 5, והם מתחתנים בעונה השישית.
מוריס צ'סטנאט בתפקיד בארט קיין (עונות 3–4): נוירוכירורג.
קודם לאחראי הניתוחים לאחר שרנדולף בל הורד הדרגה.
בעונה 4 הוא נפגע על ידי אמבולנס בתאונת דרכים תוך כדי שניסה להציל אישה.
עוזב בעונה 5 כדי לעבור לעבודה טובה יותר ב"ג'ונס הופקינס".
ג'סיקה לוקאס בתפקיד בילי סאטון (עונות 5–6, עונה 4 חוזרת): מתמחה בנוירוכירורגיה וחברה קרובה של ניק.
בעונה 6 היא וקונרד מתחילים לצאת.
אנוג'ה ג'ושי בתפקיד לילה דאבי (עונות 5–6, עונה 4 חוזרת): מתמחה חדשה בבית החולים.
היא נחושה להוכיח את עצמה בחדר הניתוח.
יש לה אחות תאומה, פאדמה.
מיילס פלאואר בתפקיד טרוור דניאלס (עונה 5): מתמחה שנה ראשונה כרופא מרדים.
הבן הביולוגי של בילי כתוצאה מאונס שעברה כשהייתה בת 13. במהלך העונה הוא עוזב את בית החולים בשביל לעבוד במכון מחקר.
קיילי רוניין בתפקיד קינקייד "קייד" סאליבן (עונה 6, עונה 5 חוזרת): רופאה בחדר המיון.
אנדרו מקארתי בתפקיד איאן סאליבן (עונה 6, עונה 5 אורח): אביה המנוכר של קייד.
ב־21 בפברואר 2017, מאניש דאיאל וברוס גרינווד היו הראשונים אשר לוהקו בסדרה לתפקידי דבון פרבש וסולומון בל בהתאמה.
שם הדמות של גרינווד שונה מאוחר יותר לרנדולף בל.
תפקידיהם והשתתפותם של מאט זוקרי, אמילי ואן קאמפ ומלינה קאנאקארדס פורסמו מאוחר יותר.
מורן אטיאס לוהקה גם לתפקיד רנטה ת'ורפ, מנכ"לית בפארק צ'סטיין, שגולמה במקור על ידי ולרי קרוז בפיילוט.
עם זאת, כאשר הצטרפה מרין דאנגי לצוות השחקנים, המפיקים ראו באטיאס מתאימה יותר לתפקיד ראש השיווק של בית החולים.
דאנג'י החליפה אותה כמנכ"לית ושמה של הדמות שונה לקלייר ת'ורפ.
עם התפתחות העונה הוכרז כי ויולט בון אמורה לחזור לתפקידה, וב־30 באפריל 2018 דווח כי למלקולם-ג'מאל וורנר יהיה תפקיד חוזר מרכזי בשלושת הפרקים האחרונים של העונה.
ב-18 ביוני 2018 הוכרז כי וורנר והשחקן גלן מורשאואר, יהיו לשחקנים קבועים החל מהעונה השנייה.
למחרת הוכרז כי מורן אטיאס, מרין דאנג'י ומלינה קאנקארדס לא ישובו לשחק בסדרה, וכי ג'יין ליבס תצטרף גם כן לצוות השחקנים בתפקיד קבוע בעונה השנייה כשהיא חתומה על חוזה לשנה.
ב־16 ביולי 2018, הוכרז כי ג'נה דוואן אמורה לחזור לשחק בעונה השנייה.
מאוחר יותר הוכרז ב־27 באוגוסט כי דניאלה אלונסו לוהקה גם היא לתפקיד חוזר בעונה השנייה.
הצילומים העיקריים לסדרה מתקיימים באטלנטה, ג'ורג'יה ובסביבתה.
תמונות חיצוניות וכמה תמונות פנים של המוזיאון לאמנות במרכז העיר אטלנטה שימשו כתפאורה לבית החולים הבדיוני צ'סטיין פארק.
חלק מהצילומים התקיימו גם בקונירס, ג'ורג'יה, על מערך הפקה ששימש בעבר את ההפקה של "סליפי הולו" בהפקת פוקס.
הצילומים לבלוק ההפקה הראשון התקיימו בין התאריכים 20 במרץ ל-5 באפריל 2017. הצילומים לעונה השנייה החלו ביולי 2018. ב־14 במרץ 2020, הפקתה של העונה השלישית הושבתה בעקבות מגפת הקורונה.
המתמחים החדשים הוא סרט קולנוע אמריקאי משנת 1964 בבימויו של ג'ון ריץ', עם טלי סוואלס, ג'ורג' סיגל ודין ג'ונס בתפקידים הראשיים.
זה סרט המשך לרופאים הצעירים משנת 1962 והוא מתאר את קורותיהם של סטאז'רים לרפואה בשנת הסטאז' שלהם בבית חולים גדול.
התסריט מבוסס על הספר "The Interns" של ריצ'רד פרד.
זה אחד מתפקידיו הראשונים המשמעותיים של ג'ורג' סיגל ועל משחקו בסרט זה הוא זכה בפרס גלובוס הזהב לכוכב החדש של השנה (ביחד עם חיים טופול על סאלח שבתי).
קבוצת סטאז'רים חדשים מגיעה לבית החולים New North Hospital לשנת סטאז'.
ד"ר אלק קונסידין שנאלץ לחזור על שנת הסטאז', עורך להם סיום במתחמי בית החולים.
מנהל המחלקה הכירורגית ד"ר דומיניק ריצ'יו (טלי סוואלס) הוא כעת גם מנהל בית החולים מקבל אותם בפנים חמורות סבר ומודיע כי בית החולים נמצא בהפסד ולכן יש לקצץ בהוצאות בתוכן חנייה חפשית בבית החולים.
טוני פארלי (ג'ורג' סיגל) הוא סטאז'ר בעל "פתיל קצר".
הוא פורץ את שרשרת מגרש החנייה וריצ'יו מחייב אותו בקנס ובאזהרה לגבי המשך התמחותו.
פארלי נפגש עם העובדת הסוציאלית של בית החולים ננסי (אינגר סטיבנס) ומחזר אחריה.
הוא הגיע משכונה מוכת עוני ופשע.
חבריו העבריינים מקניטים אותו על שעזב אותם ובאחת הפעמים הם מתקיפים את ננסי ואונסים אותה.
פארלי מתעמת אתם אך מוכה קשות.
ננסי משתקמת אבל נמצאת בפוסט טראומה.
במסיבה עליזה של אנשי צוות בית החולים גדושה באלכוהול, אחד הבחורים רוצה לרקוד אתה אך היא מתנגדת ואז מתעלפת ונכנסת למצב קטטוניה.
הפסיכיאטר אומר לפארלי כי מצב זה יכול להימשך זמן רב ואולי לתמיד.
כעבור זמן מגיע לבית החולים האנס שנפצע בתגרה בשכונה.
מצבו מידרדר ופארלי מנתח אותו ללא סמכות ומצליח לקשור את העורק המדמם אך הוא מת.
ריצ'יו עורך לו בירור אך מגיע למסקנה שפעל נכון ומציע לו להתמחות בכירורגיה.
סיפור נוסף הוא על המתמחה ברפואת ילדים ד"ר לו וורשיפ (דין ג'ונס) ואשתו האחות גלוריה (סטפני פאוורס).
הם רוצים להביא ילד לעולם אך לו מגלה לאשתו שהוא עקר.
היא בתחילה אינה רוצה לשמוע על אימוץ אבל אחר כך נקשרת לילד ללא הורים שנמצא במחלקה והם מחליטים לאמץ אותו.
ד"ר אלק קונסידין רודף השמלות מתראה עם האחות היפה (ברברה עדן) אך היא מסכימה להמשיך את היחסים ביניהם רק עם חתונה ולבסוף הוא מסכים.
שם השחקן/יתשם הדמותהערותדין ג'ונסד"ר לו וורשיפמתמחה בילדיםטלי סוואלסד"ר דומיניק ריצ'יוכירורג/מנהל בית חוליםג'ורג' סיגלטוני פארליסטאז'רברברה עדןלורה רוג'רסאחותמייקל קאלאןד"ר אלק קונסידיןסטאז'רסטפני פאוורסגלוריהאחותאינגר סטיבנסננסיעובדת סוציאליתגרג מוריססטיב קלרקסטאז'רסטפני פאוורסגלוריהאחות מתלמדתקיי סטיבנסדידי לומיסאחות
המתיבתא (או: MESYVTA, כפי שכונתה במכתבים רשמיים) הייתה ישיבה גבוהה שפעלה בוורשה שבפולין בין השנים תרע"ט–תרצ"ט (1919–1939).
המתיבתא הייתה מהישיבות הראשונות בפולין, שנוסדו כישיבות עצמאיות, היא הוקמה ביוזמת חברי מועצת גדולי התורה של אגודת ישראל בפולין, הייתה תחת פיקוחם ובהכוונתם, ונחשבה כמרכז התורני הפופולרי ביותר בפולין.
בעקבות מלחמת העולם הראשונה בה נהרגו עשרות אלפי יהודים והביאו אלפי פליטים יהודים נגרם חורבן והרס גם על החיים הרוחניים בפולין, כמעט כל הישיבות נסגרו ובתי המדרשות נתרוקנו, לימוד התורה בין הצעירים ירד לשפל.
עד למלחמת העולם הראשונה פעלו מעט ישיבות בפולין (אז ארץ הוויסלה - חלק מהאימפריה הרוסית), הישיבות המעטות שהיו, פעלו במתכונת בית מדרש בפיקוחו של רב העיר או של אדמו"ר.
ישיבות כאלו פעלו בדרך כלל בערים קטנות, כמו ישיבת רבי אברהם בורנשטיין בנו רבי שמואל בורנשטיין, בעיר סוכצ'ב ונכדו רבי דוד בורנשטיין שהקים את רשת ישיבות בית אברהם; ישיבת רבי אפרים צבי איינהורן, בעיר אמסטוב הסמוכה לצ'נסטוחובה.
הישיבה נוסדה בוורשה בשנת תרע"ט, זמן קצר לאחר סיום מלחמת העולם הראשונה, ביוזמתו של רבי אברהם מרדכי אלתר, האדמו"ר מגור, ובתמיכתם ועידודם של רבי יצחק זליג מורגנשטרן, האדמו"ר מסוקולוב, ורבי מרדכי יוסף אלעזר ליינר, האדמו"ר מראדזין.
הישיבה התקיימה בבניין ברחוב שווינטוירסקה 18 בוורשה, ולמדו בה מאות בחורים מכל רחבי פולין.
חברי הנשיאות היו רבי מאיר דן פלוצקי, רבי מנחם זמבה, רבי מאיר ורשביאק, ורבי מנחם מנדל כשר (החל משנת ה'תר"ף) שבאותם הימים היה העורך של כתב העת התורני דגל התורה.
נשיא הישיבה היה רבי שלמה יוסקוביץ חתנו של רבי אברהם מרדכי אלתר, האדמו"ר מגור.
רבני הישיבה היו רבי יעקב זילברשטיין חתנו של רבי יהושע מיימון וממלא מקומו ברבנות פראגה, ורבי אברהם נפתלי הרצקא גולדברג.
שלמה קלפפיש היה גזבר הישיבה, ומנדל הופר שימש כמנהל.
בסוף שנות ה-20 של המאה ה-20 לאחר שנפתחו ישיבות נוספות, איבדה המתיבתא את מעמדה כישיבה היחידה בפולין, כמענה לכך הנהלת הישיבה ניסתה לשנות את תוכני הלימוד ולהדגיש את לימודי הוראה למעשה על חשבון לימודים אחרים.
בשנת ה'תרפ"ו מונה רבי מאיר דן פלוצקי לראש הישיבה התלמידים התקשרו אליו בעבותות אהבה וספסלים חדשים נוספו בבית המדרש.
מספר חודשים אחר שהחל לכהן בתפקידו זה הוא לקה בסרטן ונפטר (בניסן תרפ"ח).
מאוחר יותר, כשהוקמה ישיבת חכמי לובלין היא תפסה את המקום הראשון בין הישיבות באופן בולט, והאפילה על המתיבתא, אבל המתיבתא המשיכה להיות אחד ממרכזי התורה החשובים ביותר בפולין ובמשך עשרים שנות קיומה עברו דרך שעריה אלפי בני תורה צעירים.
בין המבקרים במתיבתא נמנו גם ראשי ישיבות ליטאיים כמו רבי שמעון שקופ, רבי יחיאל מרדכי גורדון ורבי שבתי יגל.
אופי הישיבה והתנהלותה היו חסידיים, וחלק גדול מהתלמידים היו חסידי גור, והמתיבתא הייתה נחשבת תחת השפעת חסידות גור.
כמו ישיבות אחרות בתקופה שטרום מלחמת העולם הראשונה ובין שתי מלחמות העולם, הישיבה לא סיפקה מזון ושינה.
רבים מהתלמידים שלא התגוררו בוורשה קיבלו מקום לישון בחנויות שבאזור, כשבתמורה שימשו כשומרי לילה.
את ארוחותיהם סעדו הבחורים בצורה של "אכילת ימים" בבתיהם של תושבי ורשה כאשר בכל יום היו אוכלים כל אחד על שולחנו של בעל הבית אחר.
במשך רוב שנותיה הייתה המתיבתא במצב כלכלי ירוד.
בתרפ"ו (1926) גייס כספים בעבורה רבי מאיר דן פלוצקי במסעו לארצות הברית.
בשנת ה'תרצ"ה (1935) נסעו נשיא המתיבתא רבי שלמה יוסקוביץ ורבי אברהם בנימין זילברברג למסע גיוס כספים בארצות הברית, אחר שהוסדר מקום לינה מאורגן עבור תלמידי הישיבה.
גם האדמו"ר מגור רבי אברהם מרדכי אלתר פעל למימונה של הישיבה.
סדרי הלימוד הקפדנים היו תנאי סף לקבלה לישיבה ויכולת 'לשרוד' בה.
תוכנית הלימודים בישיבה הייתה מבוססת על שיטת הבקיאות וההיקף הפולנית בשילוב העיון של גדולי ליטא התפרסה על פני חמש שנים והכילה לימוד של 1,735 דפי גפ"ת מסדרי מועד, נשים, נזיקין וקדשים מתוך התלמוד הבבלי, חלקים משולחן ערוך (חושן משפט, 111 סימנים ראשונים ביורה דעה, ואורח חיים בשלמותו).
מלבד זאת נלמדו ספרים כמו מנחת חינוך, קצות החושן, שב שמעתתא, "הלכות יום טוב" של מהרי"ט אלגאזי, וספרי מוסר: חובות הלבבות ומסילת ישרים.
בהתאם לדרישת השלטונות הוקצו רק שעתיים ביום ללימודי חול שכללו פולנית, מתמטיקה והיסטוריה.
לימודי חול אלו הקנו לישיבה הכרה ממשלתית והתלמידים שבה קיבלו זכויות דומות של סטודנטים.
הישיבה העמידה בחזונה מטרה של הכשרת בוגריה לשמש כמורי הוראה.
מטרה זו שהוצבה ביעדיה של הישיבה, היוותה משיכה למתיבתא עבור בחורים צעירים רבים ששאפו לקבל סמיכה לרבנות.
בסיום כל שנת לימודים נערך טקס הסמכה חגיגי לתלמידי המתיבתא שסיימו את תלמודם בהשתתפות רבנים מפורסמים.
בשנת תרפ"ה הוציאו לאור שניים מתלמידי המתיבתא משה יהודה קירשנבוים ואברהם מרדכי מרוקו כתב עת תורני בשם "דגל הצעירים" שנועד להיות ביטאונה של המתיבתא.
במסגרת זו יצאו לאור שבע חוברות, בין השנים ה'תרפ"ה–ה'תרפ"ז.
הצלחת התלמידים תוארה על ידי רבי מרדכי יוסף אלעזר ליינר, האדמו"ר מראדזין: .
גם רבי אברהם צבי פרלמוטר התבטא עליה:
נגד המתיבתא יצא בחריפות רבי חיים אלעזר שפירא, האדמו"ר ממונקאטש, כחלק ממלחמתו באגודת ישראל, בשל האיסור על לימודי חול.
רבי אברהם מרדכי אלתר, האדמו"ר מגור כתב לו על כך כי אם יבוא לוורשה לא ימצא שם "לא דובים ולא יער" והכל רק עלילה להוציא דבה על האגודה.
רבי חיים אלעזר בא לביקור בוורשה, ובשובו טען כי מצא "דובים ויער וכל חיות היער", והתלמידים "חלקם הולכים בגילוי ראש ואינם יודעים כלום מלימודם".
אולם הדבר לא היה נכון אלא הרב ממונקאטש התבלבל מכיוון שלמתיבתא הייתה חצר משותפת עם מוסד לימודים חילוני, דבר שהיה יכול להטעות משקיף מבחוץ.
ב־1922, פרסם רבי חיים אלעזר שפירא מכתבים פומביים יחד עם רבנים נוספים כנגד אגודת ישראל, ובין השאר האשים אותה בהסכמה ללימודי חול.
התנגדותו לא עשתה רושם רב בפולין ולא הצליחה למשוך לצדו אף אחד מבעלי הסמכא בעולם התורני (בפולין), אך בעקבות מכתבים אלו פרסמה אגודת הרבנים בפולין מחאה ציבורית בעיתונות, בה הודיעו כי המתיבתא פועלת על פי הדרכתם והכוונתם.
ואשר כתב שנתבטלה קופת רבי מאיר בעל הנס על ידי האגודה גם כן שקר...אם כבוד תורתו לא יעצור בעד מחבר הפרטי-כול תתלקח בישראל מלחמה חדשה, "אל תגעו במשיחי אלו תשב"ר וכו'".
רבי יקותיאל יהודה הלברשטאם מצאנז קלויזנבורג.
הרב שמאי גינצבורג המשמש האחרון של האדמו"ר האמרי אמת מגור.
הרב יהושע משה אהרונסון רבה של סאניק מרבני פתח תקווה
הרב יצחק ידידיה פרנקל הרב הראשי וראש אבות בתי הדין בתל אביב-יפו.
הרב ישראל משה אולבסקי הרב של ראדזיוב עד השואה, ארצות הברית
רבי יוסף מנדלקֶרן, מחבר הספר וילקט יוסף על האדמורי"ם מקוצק וגור
משה פראגר, היסטוריון שואה, מייסד ארכיון "גנזך קידוש השם"
הרב ישעיה מונדרי, מנהל תלמוד תורה סיני בתל אביב, אב"ד בבית הדין הרבני בתל אביב
הרב משה יהודה קירשנבוים, עורך הקובץ התורני 'דגל הרבנים'
אברהם טרגר, מבוני ירושלים, מראשי פאג"י הירושלמית
המתים המהלכים: עיר המתים היא סדרת אימה אמריקאית פוסט-אפוקליפטית של אלי ז'ורנה עבור AMC, המבוססת על דמויותיהם של מגי רי וניגן סמית' מהסדרה "המתים המהלכים".
זוהי סדרת הספין-אוף הרביעית בעולם "המתים המהלכים", והראשונה מביניהן שעלילתה מתרחשת אחרי סיומה של הסדרה המקורית.
לורן כהן וג'פרי דין מורגן חוזרים לגלם את הדמויות של מגי וניגן שאותם גילמו בסדרת הטלוויזיה המקורית, ולצידם משחקים בתפקידים הראשיים גאיוס צ'ארלס, זליקו איבנק ומהינה נפוליאון.
העבודה על הסדרה החלה במרץ 2022 והייתה אמורה להיקרא "המתים המהלכים: אי המתים".
על השם הסופי שלה הוחלט באוגוסט אותה שנה, והיא צולמה בניו יורק בין יולי לאוקטובר 2022.
העונה הראשונה עלתה לשידור ב-18 ביוני 2023 והשנייה ב-4 במאי 2025. ביולי 2025 חודשה הסדרה לעונה שלישית.
הסדרה עוקבת אחר מגי וניגן במסעם למנהטן הפוסט-אפוקליפטית שמנותקת משאר ארצות הברית, בחיפוש אחר בנה החטוף של מגי, הרשל.
בעיר ההרוסה שוררת אנרכיה, ותושביה והמתים מתמודדים עם סכנות ואיומים.
לורן כהן (מגי רי): אלמנתו של גלן והמנהיגה לשעבר של מחנה השורדים "ראש הגבעה".
ג'פרי דין מורגן (ניגן סמית'): המנהיג לשעבר של המושיעים.
גאיוס צ'ארלס (פרלי ארמסטרונג): איש משפחה מסור.
אלכס בורלו, דייוויד צ'ן, רנדי גונזלס, אלכס הוין, איישה קנדריק, קארינה אורטיז, קיילב ריס פול, אלינור רייסה וג'ון וו לוהקו גם הם לתפקידים נוספים.
את בנה של מגי, הרשל רי, יגלם לוגן קים, במקומו של קין מייקל ספילר, שגילם את הדמות בסדרה המקורית.
שנהפרסקטגוריהמועמד (ים)תוצאהמקור2024פרס סאטורןסדרת הז'אנר החדשה הטובה ביותרהמתים המהלכים: עיר המתיםשחקנית הטובה ביותר בסדרת טלוויזיהלורן כהן
המתים של יפו הוא סרט דרמה ישראלי משנת 2019 בבימויו של רם לוי, עם יוסף אבו ורדה ורובא בלאל-עספור בתפקידים הראשיים.
הסרט מוקדש לזכרו של גלעד עברון שכתב את התסריט בהשתתפות עלאא חליחל.
הם היו מועמדים לפרס אופיר לתסריט המקורי הטוב ביותר.
הסרט הוקרן לראשונה בפסטיבל הקולנוע ירושלים ב-2019.
הסרט זכה לפרס אופיר לעיצוב התלבושות הטוב ביותר - רייצ'ל בן דהן.
רם לוי היה מועמד לפרס אופיר לסרט העלילתי הטוב ביותר ופרס אופיר לבמאי הטוב ביותר.
רובא בלאל-עספור הייתה מועמדת לפרס אופיר לשחקנית הראשית הטובה ביותר וסלים דאו היה מועמד לפרס אופיר לשחקן המשנה הטוב ביותר.
הסרט היה מועמד גם לפרס אופיר לאיפור הטוב ביותר (מירב שחר), פרס אופיר לצילום הטוב ביותר (יורם מילוא), פרס אופיר למוזיקה המקורית הטובה ביותר (יורם בגנו), פרס אופיר לעריכה הטובה ביותר (נטע בראון) ופרס אופיר לליהוק הטוב ביותר (ג'ייריס קופטי ורן שובל).
ג'ורג' חביב (יוסף אבו ורדה) הוא בעל חנות מכולת ביפו.
הוא נשוי לריטה (רובא בלאל-עספור) שסובלת ממצבי רוח מתחלפים בגלל כישלון טיפולי הפוריות שלה.
מונית שמגיעה מהכפר בטיט ליד חברון נעצרת במחסום ומפקד המחסום (אמיר פתר) שאינו יכול לפתוח את תא המטען, מרשה לנהג לעבור.
המונית מגיעה לביתם של ג'ורג' וריטה והנהג שולף מתא המטען את האחים טלאל (ג'יהאד באבאי), איברהים (בילאל באבאי) ומאי (קורל זקאק).
הם קרובים של ג'ורג', אמם מתה ואביהם כלוא במאסר עולם בכלא ישראלי.
ריטה מקבלת אותם בשמחה והסיכוי להיות אמם מרגש אותה.
ג'ורג' מתכחש להם היות שהם למעשה שבחי"ם ובשכונה מסתובבים השוטר לבל (אורי יניב) ומפקדו הקצין סוסקוביץ' (אלון דהן) ולוכדים שבחי"ם.
לבסוף הוא מתרצה להשאירם בתנאי שלא יסתובבו בחוץ.
צמוד לבית נמצא בית נטוש שתושביו עזבו אותו ב-1948. הבכור מבין שלושת האחים, טלאל (ג'יהאד בבאי) לא רוצה להיות צייתני ולהסתתר מישראלים, הוא מתמרד ועובר לבית הזה.
כדי להפחיד את טלאל מללכת לשם, ג'ורג' מספר לו שרוחות המתים של יפו חיות שם.
למרות החשש ריטה לוקחת את הילדים לחוף יפו.
הדינמיקה של ההתקשרות של ריטה לילדים, ההתרסה של טלאל והמעורבות של ג'ורג' בסרטו של ג'רי יוצרות מתחים וריטה מתפרצת, עוזבת את הבית ומשאירה את הטיפול בילדים לג'ורג' ולאחותה דוריס (מייסי דאו) אך כעבור מספר ימים היא חוזרת.
באותו זמן מצלם הבמאי האנגלי ג'רי (ג'וני פיליפס) סרט על רומן האהבה של הוריו שהיה ביפו ב-1947. האם מגולמת על ידי בתו ורה (ויקטוריה פלאם).
ג'רי נעזר בשירותיו של עו"ד רמזי (סלים דאו) "המוכתר" הבלתי רשמי של השכונה.
ג'רי ורמזי משכנעים את ג'ורג' להשתתף בסרט בתור רופא בשם ד"ר טועמי.
הסיפור הוא על חייל בריטי בשם מקמילן (יניב בסקרוד) שמכניס את חברתו ורה להיריון.
היא מגיעה לביתו של ד"ר טועמי לשם הפסקת היריון ומקמילן מתפרץ והורג את הרופא.
טלאל מתבונן בצילומים החוזרים ומביע זעמו בפני ג'ורג' שהסכים להשפיל את עצמו.
ג'רי מארגן בעזרת רמזי סצנת הפגנה נגד החיילים הבריטים שנערכה ב-1947. המפגינים/ניצבים מצטיידים באבנים חלולות וקוראים קריאות נגד הבריטים והציונות.
טלאל צופה בתהלוכה ומצטייד באבנים רגילות.
הוא מתחיל לקרוא "בדם ואש נפדה את פלסטין" ומיד מצטרפים אליו כולם והבמאי ממקד את המצלמה עליו.
השוטר לבל משתלט על טלאל בניסיון לאזוק אותו אך טלאל נופל, נחבל בראשו ומת.
הטרגדיה חושפת את מצבם של איברהים ומאי.
אין להם לאן לחזור אך סוסקוביץ' עומד על דעתו שיש לגרשם מיד לכפרם.
כעת משתף ג'ורג' פעולה עם ריטה והם מחביאים את הילדים בביתם.
כוח משטרה ובראשו השוטר לבל עומד לפרוץ לבית.
ג'ורג' עומד ליד השער הנעול ומתכונן לרע מכל.
שם השחקן/יתשם הדמותהערותיוסף אבו ורדהג'ורג'רובא בלאל-עספורריטהסלים דאורמזיעורך דיןמייסה דאודוריסאחותה של ריטהבילאל באבאיאיברהיםג'יהאד בבאיטלאלקורל זקאקמאיג'וני פיליפסג'ריבמאי קולנועמאיה פלאםורהאלון דהןסוסקוביץ'קצין משטרהאורי יניבלמלשוטרהילאל כבובנהג מוניתח'אולה חאג'-דיבסינהילהתושבת השכונהיניב בספורדמקמילןחייל בריטיאמיר פתרמפקד מחסום
המתים המהלכים: דאריל דיקסון היא סדרת טלוויזיה אמריקאית מסוג אימה ודרמה שנוצרה על ידי דייוויד זאבל, ומבוססת על סדרת הקומיקס "המתים המהלכים" מאת רוברט קירקמן, טוני מור וצ'ארלי אדלרד.
זוהי סדרת הספין-אוף השישית ביקום הטלוויזיוני של "המתים המהלכים".
סדרה זו היא סדרת הספין אוף הראשונה שמתרחשת מיד לאחר סיום עלילת הסדרה המקורית, לצד "המתים המהלכים: אלה שבחיים".
נורמן רידוס חוזר לגלם את הדמות דאריל דיקסון, שאותו גילם בסדרה המקורית.
לצד רידוס מככבים קלמנס פוסי, לואי פואך סקיגליוצי, לאיקה בלאן-פרנקארד, אן צ'רייר, רומן לוי, אדם נגאיטיס, ומליסה מקברייד.
ההפקה התחילה באופן רשמי ב-אוקטובר 2022.
העונה הראשונה של הסדרה שודרה לראשונה בין 10 בספטמבר ל-15 באוקטובר 2023. העונה השנייה של הסדרה נקראת "המתים המהלכים: דאריל דיקסון – סיפורה של קרול" השודרה בין ה-29 בספטמבר ל-3 בנובמבר 2024. בין ה-7 בספטמבר ל-21 באוקטובר 2025, שודרה העונה השלישית של הסדרה.
במאי 2025, אושר שהסדרה תמשיך לעונה רביעית ואחרונה הצפויה להתחיל את שידוריה בשנת 2026.
הסדרה עוקבת אחר מסעו של דאריל ברחבי צרפת בחיפוש אחר דרך חזרה לארצות הברית.
במהלך מסעו, דאריל נתקל במספר קבוצות ואנשים שהופכים את המסע שלו לקשה יותר.
בעונה השנייה, קרול פלטייר, חברה לקבוצה של דאריל, מצליחה להגיע לצרפת בעזרת בחור בשם אָשׁ.
שני החברים מוצאים זה את זו והם ממשיכים במסע ביחד, לצד חברים ובעלי ברית נוספים.
בעונה השלישית, דאריל וקרול מגיעים לבריטניה ולאחר מכן לספרד לאחר שנסחפו לחופיה בעקבות סופה.
נורמן רידוס (דאריל דיקסון): חבר לשעבר בקבוצת השורדים שהונהגה על ידי ריק גריימס.
לאחר שעזב כדי לנסות למצוא את ריק ומישון, הוא נחטף ונסחף לצרפת.
מליסה מקברייד (קרול פלטייר): חברה בקבוצתו של ריק גריימס, שמתחילה לחפש את דאריל ברחבי ארצות הברית לאחר שנעלם.
בעזרתו של בחור בשם אש, השניים מצליחים לטוס עד לצרפת, וקרול מצליחה למצוא את דאריל.
קלמנס פוסי (איזבל קארייר): נזירה וחברה בקבוצה דתית בשם "Union de l'Espoir".
לואי פואך סקיגליוצי (לורן): חבר בקבוצת "Union de l'Espoir" שחבריה רואים בו כמשיח העתידי.
לאיקה בלאן-פרנקארד (סילבי): נזירה ותלמידה במנזר.
אן שרייר (מריון ז'נה): מנהיגת קבוצת שורדים דתית בשם "Pouvoir des Vivants".
רומיין לוי (סטפן קודרון): חבר ב-"Pouvoir des Vivants", שמפתח טינה אישית כלפי דאריל.
אדם נגייטיס בתור (קווין): הבעלים של מועדון לילה בשם "דמיונדה".
פרנסואה דלאיב (דוקטור לפלר): החוקר הראשי של "Pouvoir des Vivants".
אריק אבאני (פאלו בוקאר): מנהיג של קהילת שורדים קטנה בפריז.
טריסטן זנצ'י (אמיל): חבר צעיר בקהילת השורדים של פאלו.
לוקריה איליאשנקו (אנה ולרי): זמרת רוסיה במועדון דמיונדה ובת הזוג של קווין.
מספר הפרקשם הפרק במקורתרגום שם הפרקתאריך הפצה מקורי1L'âme Perdue"הנשמה האבודה"10 בספטמבר 20232Alouette"להשתעשע"17 בספטמבר 20233Paris Sera Toujours Paris"פריז תמיד תהיה פריז"24 בספטמבר 20234La Dame de Fer"אשת הברזל"1 באוקטובר 20235Deux Amours"שתי אהבות"8 באוקטובר 20236Coming Home"מגיע הביתה"15 באוקטובר 2023
מספר הפרקשם הפרק במקורתרגום שם הפרקתאריך הפצה מקורי1La Gentillesse Des Étrangers"חסדם של זרים"29 בספטמבר 20242Moulin Rouge"מולן רוז'"6 באוקטובר 20243L'Invisible"הבלתי נראה"13 באוקטובר 20244La Paradis Pour Toi"גן עדן בשבילך"20 באוקטובר 20245Vouloir, C'est Pouvoir"רצון זה כוח"27 באוקטובר 20246Au Revoir Les Enfants"להתראות ילדים"3 בנובמבר 2024
מספר הפרקשם הפרק במקורתרגום שם הפרקתאריך הפצה מקורי1Costa Da Morteחוף המתים7 בספטמבר 20252La Ofrendaההצעה14 בספטמבר 20253El Sacrificioההקרבה21 בספטמבר 20254La Justicia Fronterizaצדק בגבולות28 בספטמבר 20255Limboקצה5 באוקטובר 20256Contrabandoגזילה12 באוקטובר 20257Solaz Del Marנחמת הים19 באוקטובר 2025
הסדרה הוכרזה בספטמבר 2020 על ידי אנג'לה קאנג וסקוט מ.
בתחילה, נחשף כי נורמן רידוס ומליסה מקברייד ישובו לגלם את דאריל וקרול, בהתאמה.
עם זאת, באפריל של אותה שנה, מקברייד עזבה בעקבות בעיות לוגיסטיות.
זמן קצר לאחר מכן, קאנג עזבה את ההפקה והוחלפה על ידי דייוויד זאבל.
בינואר 2023, הסדרה קיבלה את שמה: "המתים המהלכים: דאריל דיקסון".
ביולי 2023, עוד לפני ששודר הפרק הראשון, הוכרז כי הסדרה תמשיך לעונה שנייה, שבה מקברייד תשוב לגלם את קרול.
בנובמבר 2022, קלמנס פוסי ואדם נאגייטיס הצטרפו לצוות השחקנים הראשי.
בפברואר 2023, אן שרייר, אריק אבואניי, לייקה בלאן-פרנקארד, רומן לוי ולואי פואש שיגליוזי הצטרפו.
ביוני 2023, ג'פרי דין מורגן, שגילם את דמותו של ניגן סמית' בסדרה המקורית, רמז בטוויטר כי יכול להיות שמליסה מקברייד תחזור לגלם את קרול.
באוקטובר 2023, בכנס קומיק-קון בניו יורק, אושר כי מקברייד תופיע בעונה השנייה.
בנובמבר 2023, אושר כי מאניש דאיאל יופיע בעונה השנייה בתפקיד משני.
צילומי הסדרה התחילו ב-24 באוקטובר 2022 בבירת צרפת, פריז.
צילומי העונה השנייה התחילו ב-21 בדצמבר 2023.
העונה הראשונה זכתה לביקורות חיוביות מהמעריצים, עם ציון כולל של 70% באתר Rotten Tomatoes.
באתר Metacritic, העונה קיבלה ציון של 68 מתוך 100, מה שמצביע על "ביקורות חיוביות בדרך כלל."
פרסשנהקטגוריהעבורתוצאהמקורפרס סאטורן2025סדרת האימה הטובה ביותרהשחקן הטוב ביותר בסדרת טלוויזיהנורמן רידוסהשחקנית הטובה ביותר בסדרת טלוויזיהמליסה מקבריידהשחקן/ית הצעיר/ה הטוב/ה ביותר בסדרת טלוויזיהלואי פואך סקיגליוצי
המתים המהלכים: אלה שבחיים היא מיני-סדרה אמריקאית מסוג אימה ודרמה שנוצרה על ידי אנדרו לינקולן, דנאי גורירה וסקוט גימפל, ומבוססת על סדרת הקומיקס "המתים המהלכים" מאת רוברט קירקמן, טוני מור וצ'ארלי אדלרד.
זוהי סדרת הספין-אוף השביעית ביקום הטלוויזיוני של "המתים המהלכים".
סדרה זו היא סדרת הספין אוף השנייה שמתרחשת מיד לאחר סיום עלילת הסדרה המקורית, לצד "המתים המהלכים: דאריל דיקסון".
אנדרו לינקולן, דנאי גורירה ופוליאנה מקינטוש חוזרים לגלם את הדמויות ריק גריימס, מישון גריימס ואָן "ג'דיס" סטוקס בהתאמה, אותם הם גילמו בסדרה המקורית.
בנוסף, סת' גיליאם, קיילי פלמינג ואנטוני אזור חוזרים לגלם את הדמויות גבריאל סטוקס, ג'ודית גריימס ואר.ג'יי גריימס בהתאמה.
הסדרה, המורכבת משישה פרקים בלבד, שודרה לראשונה בין ה-25 בפברואר ל-31 במרץ 2024.
העלילה מתמקדת בריק ומישון, כאשר כוח בלתי ניתן לעצירה מפריד אותם אחד מהשנייה, והם מנסים למצוא זה את זו.
אנדרו לינקולן (ריק גריימס): סגן שריף לשעבר של מחוז קינג, ג'ורג'יה.
המנהיג לשעבר של מחנה אלכסנדריה, ובעלה של מישון.
ריק נחשב מת במשך זמן רב.
מאוחר יותר הוא הופך לרב-סמל ב"צבא הרפובליקה האזרחית" (CRM).
דנאי גורירה (מישון גריימס): לוחמת קטאנה.
מנהיגה לשעבר של מחנה אלכסנדריה, ואשתו של ריק.
לאחר שגילתה שריק בחיים, היא עזבה את הקבוצה שלה כדי למצוא אותו.
פוליאנה מקינטוש (אָן "ג'דיס" סטוקס): קצינה ברפובליקה האזרחית שנעלמה יחד עם ריק.
מנהיגה לשעבר של קבוצת שורדים בשם "המלקטים" (The Scavengers).
טרי אוקווין (רב-סרן גנרל ג'ונתן ביל): גנרל בצבא הרפובליקה האזרחית.
לפני האפוקליפסה, הוא היה הגנרל של המשמר הלאומי של פנסילבניה.
לסלי אן ברנדט (פרל ת'ורן): חברתו של ריק ומפקדת בצבא הרפובליקה האזרחית.
לפני האפוקליפסה, היא הייתה מלח בצי הדרום אפריקאי.
ברידה וול (איידן): בת זוגו של ביילי.
מישון הצילה אותה ממהלכים בעונה העשירית של הסדרה המקורית.
אנדרו רווק (ביילי): בן הזוג של איידן.
מישון הצילה אותו ממהלכים בעונה העשירית של הסדרה המקורית.
סת' גיליאם (האב גבריאל סטוקס): הכומר של מחנה אלכסנדריה ואהובתו לשעבר של אן.
בן דיקי (רד): מנהיג קבוצת ניצולים שאותה ריק ומישון פוגשים בפארק ילוסטון.
וויל בריל (דלטון): אחיו הקטן של רד.
האן ואן סקיבר (טינה): אחותו הקטנה של רד.
קיילי פלמינג (ג'ודית גריימס): בתם של שיין וולש ולורי גריימס, ובתם המאומצת של ריק מישון.
אנטוני אזור (ריק גרימס ג'וניור): בנם של ריק ומישון.
עונהפרקיםתחילת העונהסיום העונה1625 בפברואר 202431 במרץ 2024
בשנת 2018, לאחר שאנדרו לינקולן עזב את תפקידו כריק בסדרה המקורית, הוכרז כי הוא יככב בטרילוגיה של סרטים המתמקדים בדמותו של ריק.
סקוט גימפל נבחר להיות הכותב הראשי, וההפקה התחילה באופן רשמי בשנת 2019.
בשנת 2019 נחשף טיזר המאשר שהטרילוגיה תופץ על ידי סרטי יוניברסל.